คณะกรรมการร่วมภาครัฐและเอกชนด้านพาณิชย์ คาดการณ์ตัวเลขการส่งออกปี 2565 สูงกว่าในปีนี้ 9 ล้านล้านบาท
นายจุรินทร์ ลักษณะวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังการประชุมคณะกรรมาร่วมภาครัฐและเอกชนด้านพาณิชย์ หรือ กรอ.พณ. ว่า จากการประเมินในปี 2564 คาดการณ์ว่าตัวเลขการส่งออกทั้งหมดในปีนี้จะเป็นบวกประมาณร้อยละ 16 และสามารถส่งออกทำรายได้เข้าประเทศได้ 8,585,600 ล้านบาทโดยสินค้าหมวดสำคัญที่ส่งออกสูงสุดของไทย ได้แก่ สินค้าการเกษตร สินค้าเกษตรอุตสาหกรรม และสินค้าอุตสาหกรรม นอกจากนี้ คาดการณ์ว่าการส่งออกในปี 2565 จะยังคงมีการขยายตัวเป็นบวกสูงขึ้นอย่างต่อเนื่องประมาณร้อยละ 3-4 โดยพิจารณาจาก 8 ปัจจัย ได้แก่ เศรษฐกิจคู่ค้าที่สำคัญ อัตราแลกเปลี่ยน ราคาน้ำมันดิบดูไบราคาสินค้าเกษตร ราคาวัตถุดิบโลก สถานการณ์โรคโควิด-19 การขนส่งด้านโลจิสติกส์ และการประเมินจากทูตพาณิชย์ของกระทรวงพาณิชย์ทั่วโลก โดยหมวดสินค้าส่งออกสำคัญของไทย ได้แก่ สินค้าเกษตรและอาหาร สินค้าที่เกี่ยวข้องกับการทำงานที่บ้าน สินค้ากลุ่มเวชภัณฑ์ และวัตถุดิบที่ใช้เพื่อการผลิตสินค้า โดยคาดว่าจะมีตัวเลขการส่งออกทั้งหมดประมาณ 9 ล้านล้านบาทหรือ 280,000 ล้านเหรียญสหรัฐ ซึ่งตัวเลขส่งออกในปี 2565 นั้นคาดว่าจะมากกว่าในปี 2564 ถึง 4 แสนล้านบาท